Endise maaeluministri, praeguse riigikogu liikme Martin Repinski firma Konju Kitsefarm OÜ kaevas keskkonnainspektsiooni väärteootsuse kohtusse.
Täna toimus Harju maakohtus asjas esimene istung. Keskkonnainspetsioon tegi mullu detsembris Ida-Virumaal Konju külas asuva Konju kitsefarmi suhtes väärteootsuse jäätmeseaduse nõuete rikkumise pärast.
Repinski ei soovinud pooleliolevat vaidlust kommenteerida. Repinski ütles, et kohus tutvub kõikide seisukohtadega ja langetab seejärel otsuse. Järgmine istung toimub 20. veebruaril.
Konju kitsefarmis korraldati mullu veebruari lõpus lauskontroll, kus kohal käisid nii veterinaaramet, migratsiooniamet, tööinspektsioon kui ka politsei.